《题樾墩书屋》
明代·林大章

白鹭洲前碧水湾，谁开风景异人间。江心地夹双乔树，海上波浮一点山。

天设画图堪赏胜，书储今古足怡颜。扁舟嘉会无多路，正属江门第一关。

作者简介：林大章，字文经，号虚岩。新会人。明世宗嘉靖二十二年（一五四三）举人。授江西东乡令。以见嫉罢归。清温汝能《粤东诗海》卷二六有传。